
                                            RAPORT  DE SPECIALITATE
                              Privind aprobarea cheltuielilor aferente amenajării drumurilor de acces  
                              la şi în incinta Sistemului modular medical  de izolare şi tratament  a cazurilor
                                  De COVID -19, aparţinând  Spitalului Clinic Militar de Urgenţă
                                                 „Dr.Victor Popescu” Timişoara

                Având în vedere solicitarea Comandantului Spitalului Clinic Militar de urgenţă „Dr.Victor Popescu” Timişoara, de amenajare a   drumurilor de acces  în perimetrul Sistemului modular medical  de izolare şi tratament  a cazurilor  de COVID -19, aparţinând  Spitalului Clinic Militar de Urgenţă „Dr.Victor Popescu” Timişoara, amplasat la Stadionul CFR din Timişoara; nr.348/1-7658/30.04.2020 înregistrată la Primăria Municipiului Timişoara cu nr.CDE2020-00470/04.05.2020.
                 
                  În conformitate cu Ordinul Comandantului Acţiunii Secretar de Stat, Dr.Raed Arafat, Şef al Departamentului pentru situaţii de urgenţă nr.74600 din 21.04.2020 privind stabilirea unor măsuri organizatorice în vederea amplasării spitalului modular mobil şi a taberei de carantinare din municipiul Timişoara, asigurarea asistenţei medicale şi a condiţiilor de hrană şi odihnă în cadrul Spitalului Clinic Militar de Urgenţă „Dr.Victor Popescu” Timişoara pentru personalul medical şi de suport care deserveşte obiectivul, art.1 alin.(2) „Autorităţile administraţiei publice locale, instituţiile publice, operatorii economici şi toate celelalte entităţi juridice de la nivelul municipiului Timişoara, sprijină Ministerul Apărării Naţionale pentru asigurarea facilităţilor necesare funcţionării spitalului modular şi a taberei de carantinare”.
                  Având în vedere Decretul Preşedintelui României nr.240/14.04.2020 privind prelungirea stării de urgenţă pe teritoriul României;
                   În contextul amenajării Sistemul modular medical  de izolare şi tratament  a cazurilor  de COVID-19, aparţinând  Spitalului Clinic Militar de Urgenţă „Dr.Victor Popescu” Timişoara, amplasat la Stadionul CFR din Timişoara, ca urmare a solicitării menţionate anterior şi pentru respectarea ordinului şi decretului emise ca urmare a existenţei starii de urgenţă pe teritoriul României, pentru funcţionarea în amplasament a sistemului modular, este necesar a se amenaja căi de acces asfaltate înspre şi între module (corturile militare).
                    Având în vedere Referatul de necesitate nr.SC2020-000470/04.05.2020 întocmit de către Direcţia Generală Drumuri Poduri Parcaje şi Reţele de Utilităţi  cu privire la necesitatea amenajării drumurilor de acces  la  şi în perimetrul Sistemului modular medical  de izolare şi tratament  a cazurilor  de COVID -19, aparţinând  Spitalului Clinic Militar de Urgenţă  „Dr.Victor Popescu” Timişoara, pentru asigurarea circulaţiei ambulanţelor în condiţii de siguranţă.

                Având în vedere faptul că aceste lucrări generează costuri în valoare de 247.205,69 lei (TVA inclus), conform devizului ofertă anexat întocmit de către  SC Drumuri Municipale Timişoara SA, în cadrul Contractului nr.10724/02.05.2017 având obiectul: ”Lucrări de reparaţii şi de



întreţinere  a străzilor, trotuarelor, aleilor, podurilor, pasajelor, pasarelelor din Municipiul Timişoara” încheiat cu SC Drumuri Municipale Timişoara SA 

             Ca urmare a celor prezentate anterior supunem  Consiliului Local aprobarea cheltuielilor aferente lucrărilor de amenajare drumurilor de acces la  şi în perimetrul Sistemului modular medical  de izolare şi tratament  a cazurilor  de COVID -19, aparţinând  Spitalului Clinic Militar de Urgenţă  „Dr.Victor Popescu” Timişoara, în valoare de 247.205,69 lei(TVA inclus). Cheltuielile vor fi cuprinse Bugetul Local Cap. 84.02.03.03.Străzi-Cheltuieli materiale, Contractul nr.10724/02.05.2017 având obiectul: ”Lucrări de reparaţii şi întreţinere  a străzilor, trotuarelor, aleilor, podurilor, pasajelor, pasarelelor din Municipiul Timişoara” încheiat cu SC Drumuri Municipale Timişoara SA 
.

